गैर आवासीय नेपाली संघ रास्ट्रिय समन्वय परिषद नेदरल्यान्ड्सले यहि सेप्टेम्बर ८ तारिख का दिन नेपाली महिला दिदीबहिनीहरुको महान चाड हरितालिका तिज भब्य रुपमा मनाउने भएको छ ।
ख्याती प्राप्त कलाकार हरुको बेजोड प्रस्तुति सहितको सांस्कृतिक कार्यक्रम सहित नेदरल्यान्ड्समा रहेका दिदीबहिनीहरुलाई महान चाड हरितालिका तिज मा मिष्ठान्न भोजन (दर) ख्वाउने कार्यक्रम रहेकोले सम्पूर्ण महिला दिदीबहिनीहरुलाई उपस्थित हुनका लागि अनुरोध गरिसकिएको संघका अध्यक्ष ठाकुर प्रसाद शर्मा (मनोहरि) ले जानकारी गराएका छन । एक वर्षमा एक पटक आउने महान चाड आपसी सद्भाव,दिदीबहिनीहरु भेला हुने एउटा सुनौलो अवसरको रुपमा लिइएकोले सबै दिदीबहिनी तथा दाजुभाइहरुलाई आमन्त्रण गरिएकोले उक्त कार्यक्रम एन आर एन नेदरल्यान्ड्स कि महिला संयोजक श्रीमती अर्चना पाण्डे को संयोजकत्वमा गर्न लागिएको संघ का महासचिब जितेन्द्र कुमार श्रेष्ठ ले जानकारी गराए ।
More in this category: « नेपालका चर्चित कलाकारहरुको साथमा एन आर एन फ्रान्सको तिज कार्यक्रम	म्यानमारमा मिस्टर मोडल अफ द वल्र्ड बने नेपाली मोडल दिक्पाल कार्की »